CELEX: 22010D0024
Language: mt
Date: 2010-03-12 00:00:00
Title: Deċiżjoni tal-Kumitat Konġunt taż-ŻEE Nru 24/2010 tat- 12 ta’ Marzu 2010 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

10.6.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 143/17
               
            DEĊIŻJONI TAL-KUMITAT KONĠUNT TAŻ-ŻEE
      Nru 24/2010
      tat-12 ta’ Marzu 2010
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ‘il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim ġie emendat permezz tad-Deċiżjoni tal-Kumitat Konġunt taż-ŻEE Nru 18/2010 tal-1 ta’ Marzu 2010 (1).
               
            
                  (2)
               
               
                  Id-Direttiva tal-Kummissjoni 2008/84/KE tas-27 ta’ Awwissu 2008 li tistabbilixxi kriterji speċifiċi ta’ purità f’addittivi tal-ikel għajr kuluri u sustanzi li jagħtu l-ħlewwa (Verżjoni kodifikata) (2) għandha tiġi nkorporata f’dan il-Ftehim.
               
            
                  (3)
               
               
                  Id-Direttiva 2008/84/KE tħassar id-Direttiva tal-Kummissjoni 96/77/KE (3) li hi inkorporata fil-Ftehim u li konsegwentement għandha titħassar skont il-Ftehim.
               
            
                  (4)
               
               
                  Din id-Deċiżjoni m’għandhiex tapplika għal Liechtenstein,
               
            IDDEĊIEDA KIF ĠEJ:
      Artikolu 1
      Il-Kapitolu XII tal-Anness II għall-Ftehim għandu jiġi emendat kif ġej:
      
                  1.
               
               
                  It-test ta’ punt 54zf (id-Direttiva tal-Kummissjoni 96/77/KE) għandha titħassar.
               
            
                  2.
               
               
                  Il-punt li ġej għandu jiddaħħal wara l-punt 54zzzzf (Id-Direttiva tal-Kummissjoni 98/28/KE):
                  
                              “54zzzzg.
                           
                           
                              
                                 32008 L 0084: Direttiva tal-Kummissjoni 2008/84/KE tas-27 ta’ Awwissu 2008 li tistabbilixxi l-kriterji speċifiċi tal-purità f’addittivi tal-ikel għajr kuluri u sustanzi li jagħtu l-ħlewwa (Verżjoni kodifikata) (ĠU L 253, 20.9.2008, p. 1).”
                           
                        
            Artikolu 2
      It-testi tad-Direttiva 2008/84/KE bil-lingwa Islandiża u dik Norveġiża, li għandhom ikunu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom jitqiesu li huma awtentiċi.
      Artikolu 3
      Din id-Deċiżjoni għandha tidħol fis-seħħ nhar it-13 ta’ Marzu 2010, sakemm ikunu ġew magħmula n-notifiki kollha taħt l-Artikolu 103(1) tal-Ftehim għall-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, it-12 ta’ Marzu 2010.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  Ara paġna 4 ta’ dan il-Ġurnal Uffiċjali.
      
         (2)  ĠU L 253, 20.9.2008, p. 1.
      
         (3)  ĠU L 339, 30.12.1996, p. 1.
      
         (*)  Ma huma indikati l-ebda ħtiġijiet kostituzzjonali.